b'\n_START_ARTICLE_\nAviation Safety Network\n_START_PARAGRAPH_\nAviation Safety Network (ASN) er en database-hjemmeside som registrerer flyulykker og andre alvorlige h\xc3\xa6ndelser indenfor luftfarten. Databasen indeholder (august 2008) detaljer omkring 12.200 tilf\xc3\xa6lde og bliver bes\xc3\xb8gt af ca. 50.000 hver uge._NEWLINE_ASN blev startet af nederlandske Harro Ranter i 1996 som Aviation Safety Web Pages. I 1999 blev den omd\xc3\xb8bt til the Aviation Safety Network. Redaktionen er senere forst\xc3\xa6rket med Fabian Lujan fra  Argentina. For tiden er ASN reklamefri og afh\xc3\xa6ngig af donationer fra brugerne for at holde websiden oppe._NEWLINE_Det meste af den information som ligger p\xc3\xa5 ASN er hentet fra officielle kilder, dvs. luftfartsmyndighederne i de ber\xc3\xb8rte lande. For h\xc3\xa6ndelser f\xc3\xb8r 1996 er oplysningene stort set baseret p\xc3\xa5 ICAO Aircraft Accident Digests, og amerikanske National Transportation Safety Board NTSB._NEWLINE_ASNs prim\xc3\xa6re opgave er at s\xc3\xb8rge for at den som m\xc3\xa5tte \xc3\xb8nske det f\xc3\xa5r n\xc3\xb8jagtig og opdateret information om flyulykker. Foruden den omfattende database har hjemmesiden statistisk information og et omfattende fotoarkiv med billeder fra ulykkesstedene._NEWLINE_ASN har ogs\xc3\xa5 en E-mail tjeneste (Accident Digest e-mail service.) hvor abonnenter modtager information om de sidste flyulykker. Denne tjeneste har nu over 9.900 abonnenter i 170 lande.'